«Hovmod» (latin *superbia*) av Pieter Bruegel den eldre 1558 inngår i en serie om «de sju dødssyndene». Tegningen viser blant annet påfugl og speil, symboler på forfengelighet og overdreven stolthet. 
**Hovmod** (på latin *superbia*) er overdreven stolthet og selvhevdelse med ringeakt for andre. Det motsatte er ydmykhet. Hovmod regnes som en av de sju dødssyndene i katolsk teologi.

Ordbakgrunn
-----------

Ordet hovmod kommer etymologisk fra det middelnedertyske *ho(g)mod* som betyr «høyt sinnelag».

Norske synonymer til hovmod er overlegenhet, selvopphøyelse, arroganse, overdreven stolthet eller selvfølelse.

Syn på hovmod i religion og kulturhistorie
------------------------------------------

Ikaros som ifølge gresk mytologi ville fly til sola, men brant vingene og styrtet i havet, er et klassisk symbol på hovmod.  Tegning: Edmund J. Sullivan, 1906 
Hovmod (*ppride*) illustrert i et engelsk manuskript fra 1400-tallet. Forfengelighet og stolthet er framstilt som en ung adelsmann i motetøy som endrer den kroppsfiguren Gud har gitt. Han bærer høy hatt, blå vams med puffermer og snørt midje, røde hoser, lange snabelsko og sverd. Mannen blir pint av to djevler.
I antikkens Hellas mente man at gudinnen Nemesis straffet selvhevdende handlinger som gikk over grensen for det passende (derav uttrykket *nemesis* om negative virkninger av hovmod).

Alle de store abrahamittiske religionene, det vil si jødedommen, kristendommen og islam, ser på hovmodet som et moralsk problem, fordi det er en synd mot de guddommelige forventninger til menneskene.

Innenfor den romersk-katolske kirke regnes hovmod for å være en av de såkalte sju dødssynder. I tillegg til hovmod er disse grådighet (*avaritia*), latskap (*acedia*), fråtseri (*gula*), misunnelse (*invidia*), vrede (*ira*), og begjær (*luxuria*). I de protestantiske kirker anses hovmod, som andre synder, å være en variant av grunnsynden: opprør mot Gud.

Et gammelt ordtak fra bibelen lyder på norsk «hovmod står for fall», i oversettelsen fra 2011 «hovmod [kommer] før fall».. Ordspråket hevder at den som er hovmodig, er særlig utsatt for å falle fra sin posisjon og miste anseelse.

### Hovmod framstilt i kunsten (eksempler)

* Superbia («forfengelighet» eller «hovmod») framstilt av Hieronymus Bosch 1475-1480. Djevelen lokker den hovmodige med speil, stivet hodelin og smykker i kista. Original i Pradomuseet i Madrid*Superbia* («forfengelighet» eller «hovmod») framstilt av Hieronymus Bosch 1475-1480. Djevelen lokker den hovmodige med speil, stivet hodelin og smykker i kista. Original i Pradomuseet i Madrid
* «Alt er forfengelig tomhet» (All is vanity) illustrerer at livet og skjønnheten er forgjengelig og døden uunngåelig.  Tegning: C. Allan Gilbert«Alt er forfengelig tomhet» (*All is vanity*) illustrerer at livet og skjønnheten er forgjengelig og døden uunngåelig.  Tegning: C. Allan Gilbert
* Antikrigskarikaturen «Faren og mora» (The Father and Mother) framstiller krig som barn av grådighet (greed) og (nasjonal) stolthet (pride) Tegning: Boardman Robinson, 1915Antikrigskarikaturen «Faren og mora» (*The Father and Mother*) framstiller krig som barn av grådighet (*greed*) og (nasjonal) stolthet (*pride*) Tegning: Boardman Robinson, 1915

Referanser
----------

1. ↑  *Ordsp. 16.18* i Bibelselskapets oversettelse fra 1978/85
2. ↑  *Ordsp. 16.18* i Bibelselskapets oversettelse fra 2011

Se også
-------

* Dunning-Kruger-effekten
* Egoisme
* Forfengelighet
* Hybris
* Kardinaldyder
* Megalomani
* Narsissisme
* Stolthet

Eksterne lenker
---------------

* (en) Pride – kategori av bilder, video eller lyd på Commons Rediger på Wikidata

| * v
* d
* r
Følelser |
| --- |
| Elementære | Forbauselse  **·** Frykt  **·** Glede  **·** Sinne  **·** Sørgmodighet  **·** Vemmelse |
| Andre | Ambivalens  **·** Anger  **·** Angst  **·** Apati  **·** Begjær  **·** Blyghet  **·** Defaitisme  **·** Depresjon  **·** Ekstase  **·** Empati  **·** Ensomhet  **·** Eufori  **·** Fanatisme  **·** Forakt  **·** Forelskelse  **·** Forlegenhet  **·** Forventning  **·** Frustrasjon  **·** Frykt  **·** Hat  **·** Hevn  **·** Hovmod/Stolthet  **·** Hysteri  **·** Håp  **·** Interesse  **·** Kjedsomhet  **·** Kjærlighet  **·** Krenkelse  **·** Lidenskap  **·** Lyst  **·** Medlidenhet  **·** Melankoli  **·** Misunnelse  **·** Nysgjerrighet  **·** Panikk  **·** Paranoia  **·** Selvmedlidenhet  **·** Sinne  **·** Sjalusi  **·** Skadefryd  **·** Skam  **·** Skuffelse  **·** Skyldfølelse  **·** Sorg  **·** Sult  **·** Takknemlighet  **·** Tomhet  **·** Ydmykelse |

|  |  |
| --- | --- |
| Oppslagsverk/autoritetsdata | GND **·** NKC
 |